**Πρoγράμματα κατάρτισης στον Πειραματικό Αγρό στην Αλίαρτο Βοιωτίας**

**στο πλαίσιο του προγράμματος**

**«Νέα Γεωργία για τη Νέα Γενιά»**

Το Γεωπονικό Πανεπιστήμιο Αθηνών (ΓΠΑ) υλοποιεί στο πλαίσιο του προγράμματος **«Νέα Γεωργία για τη Νέα Γενιά»** δωρεάν προγράμματα κατάρτισης στον **Πειραματικό Αγρό (Experimental Farm)** στην Αλίαρτο Βοιωτίας. Τα προγράμματα θα υλοποιηθούν την περίοδο **Ιανουάριος – Φεβρουάριος 2020**.

Η σειρά των προγραμμάτων κατάρτισης σχεδιάζεται και υλοποιείται από το **Γεωπονικό Πανεπιστήμιο Αθηνών**, με την επιστημονική καθοδήγηση πλειάδας έμπειρων καθηγητών του Πανεπιστημίου, επικεφαλής των οποίων είναι ο Καθηγητής **κ. Ε. Παπλωματάς**, με μακρόχρονη εμπειρία στην εκπαίδευση σε θέματα Φυτοπαθολογίας (Ασθένειες Φυτών).

**Σκοπός Προγράμματος**

Σκοπός του προγράμματος είναι να δώσει την ευκαιρία σε νέους αγρότες να δραστηριοποιηθούν επιχειρηματικά στον τομέα των θεματικών πεδίων που εντάσσονται στο εκπαιδευτικό Πρόγραμμα του Πειραματικού Αγρού και συγκεκριμένα της **Φυτοπροστασίας σε βιομηχανικά φυτά και σιτηρά**, της **Αμπελουργία**ς, **των Εφαρμογών στη Γεωργία Ακριβείας**, της **Κτηνοτροφίας – Γαλακτοκομίας** και των **Τεχνικών Παραγωγής Λαχανικών,** συμβάλλοντας έτσι στην κατάρτιση νέων που προέρχονται από αγροτικά, περιαστικά, αλλά και αστικά περιβάλλοντα επάνω σε 5 τομείς κλειδιά για την ανάκαμψη της Ελληνικής οικονομίας και της επανακινητοποίησης των νέων, συνεισφέροντας στην οικονομία της υπαίθρου.

Ταυτόχρονα, στόχο έχει να υποστηρίξει την ενίσχυση των αγροτικών προϊόντων τόσο στην εγχώρια αγορά αλλά και διεθνώς.

Αιτήσεις συμμετοχής έως την **15η Ιανουαρίου 2020**.

**Σε ποιους απευθύνεται**

* Νέοι αγρότες, άνεργοι και υποαπασχολούμενοι με λίγη ή καθόλου εμπειρία στην διαχείριση της Φυτοπροστασίας σε καλλιέργειες βιομηχανικών φυτών και σιτηρών, στις τεχνικές της Αμπελουργίας, στην εφαρμογή σύγχρονων τεχνολογιών στη γεωργία, στη διαχείριση της Κτηνοτροφίας και της Γαλακτοκομίας και στην υιοθέτηση και βελτίωση Τεχνικών Παραγωγής Λαχανικών, οι οποίοι θέλουν να αποκτήσουν πρακτική και θεωρητική γνώση προκειμένου να ειδικευθούν στα συγκεκριμένα γνωστικά αντικείμενα.
* Νέοι αγρότες οι οποίοι χρειάζονται επαγγελματική και εξειδικευμένη εκπαίδευση.
* Πεπειραμένοι αγρότες που χρειάζονται συμβουλευτική υποστήριξη σχετικά με τις νέες πρακτικές καλλιέργειας, οι οποίοι μέσα σε ένα γενικότερο πλαίσιο καθοδήγησης θα μπορέσουν να διερευνήσουν θέματα που εκτείνονται από την σπορά ως την συγκομιδή και τη διαχείριση.

Το προτεινόμενο πρόγραμμα κατάρτισης θα προετοιμάσει νέους ανθρώπους που θέλουν να ασχοληθούν με τα γνωστικά αντικείμενα της Φυτοπροστασίας σε βιομηχανικά φυτά και σιτηρά, της Αμπελουργίας, των Εφαρμογών στη Γεωργία Ακριβείας, της Κτηνοτροφίας – Γαλακτοκομίας και των Τεχνικών Παραγωγής Λαχανικών.

**Κάθε κύκλος εκπαίδευσης διαρκεί 20 ώρες, εκ των οποίων οι 5 ώρες είναι θεωρία και οι 15 ώρες είναι πρακτική άσκηση στον αγρό.**

* Θα συσταθούν και θα εκπαιδευτούν 2 ομάδες των 25 ατόμων η κάθε μία στον τομέα της Φυτοπροστασίας Βιομηχανικών Φυτών και Σιτηρών (βαμβάκι, σιτηρά). Το εκπαιδευτικό πρόγραμμα διαρκεί 3 ημέρες για κάθε ομάδα **(1η ομάδα 27-28-29 Ιανουαρίου 2020 και 2η ομάδα 17-18-19 Φεβρουαρίου 2020).**
* Θα συσταθεί και θα εκπαιδευτεί 1 ομάδα των 25 ατόμων στον τομέα των Τεχνικών Παραγωγής Λαχανικών. Το εκπαιδευτικό πρόγραμμα διαρκεί 3 ημέρες **(29-30-31 Ιανουαρίου 2020).**
* Θα συσταθεί και θα εκπαιδευτεί 1 ομάδα των 25 ατόμων στον τομέα της Αμπελουργίας. Το εκπαιδευτικό πρόγραμμα διαρκεί 3 ημέρες **(5-6-7 Φεβρουαρίου 2020).**
* Θα συσταθεί και θα εκπαιδευτεί 1 ομάδα των 25 ατόμων στον τομέα των Εφαρμογών στη Γεωργία Ακριβείας. Το εκπαιδευτικό πρόγραμμα διαρκεί 3 ημέρες **(8-9-10 Φεβρουαρίου 2020).**
* Θα συσταθεί και θα εκπαιδευτεί 1 ομάδα των 25 ατόμων στον τομέα της Κτηνοτροφίας - Γαλακτοκομίας. Το εκπαιδευτικό πρόγραμμα διαρκεί 3 ημέρες**(17-18-19 Φεβρουαρίου 2020).**

**Στο τέλος του κάθε προγράμματος δίνεται Βεβαίωση Παρακολούθησης.**

**Οι συμμετέχοντες πρέπει να είναι πρόθυμοι να συμμετάσχουν στο πρόγραμμα κατάρτισης (τουλάχιστον 90% παρουσία). Οι αιτούντες πρέπει να είναι διαθέσιμοι να συμμετέχουν στην εκπαίδευση κατά τις ημερομηνίες διεξαγωγής των σεμιναρίων.**

Οι ενδιαφερόμενοι μπορούν να αντλήσουν περισσότερες πληροφορίες από τον επίσημο ιστότοπο του προγράμματος <https://www.generationag.org/peiramatikos-agros>, και να συμπληρώσουν την σχετική[**Αίτηση συμμετοχής**](https://docs.google.com/forms/d/1aGIPCyOSo_mlfchb6vBQeB5Gwru8MxyZCCUG_SWjV5Y/viewform?edit_requested=true).

**Καταληκτική ημερομηνία** αίτησης συμμετοχής είναι η **15η Ιανουαρίου 2020**.

**Το πρωτοποριακό πρόγραμμα «Νέα Γεωργία για τη Νέα Γενιά» είναι μια πρωτοβουλία ενίσχυσης της επιχειρηματικότητας των νέων στον αγροδιατροφικό τομέα,της οποίας ηγείται το Πανεπιστήμιο Rutgers των ΗΠΑ σε συνεργασία με το Γεωπονικό Πανεπιστήμιο Αθηνών και την Αμερικανική Γεωργική Σχολή.**

**Το πρόγραμμα υλοποιείται μέσω αποκλειστικής δωρεάς του Ιδρύματος Σταύρος Νιάρχος.**

**Περισσότερες πληροφορίες**

Άρτεμις Ρήγου

Γραφείο Διαχείρισης Φυσικού έργου (PMO) Νέα Γεωργία για τη Νέα Γενιά

Γεωπονικό Πανεπιστήμιο Αθηνών Ιερά οδός 75, Αθήνα, 11855, τηλ. 210-5294963, 210-5294964.